दमिश्क.
सीरिया के होम्स शहर में सोमवार एक साथ तीन ब्लास्ट हुए। टेरर मॉनिटरिंग ग्रुप के मुताबिक, हमले में 30 से ज्यादा लोगों की मौत हुई है। इसके अलावा 90 लोग जख्मी हैं। बता दें कि होम्स पर राष्ट्रपति बशर अल असद सरकार का कंट्रोल है। इसी महीने सरकार के साथ हुए एग्रीमेंट के बाद बागियों ने इस शहर को छोड़ दिया था। (यहां क्लिक करके देखें वीडियो)
कहां हुआ अटैक?
- पुलिस सूत्रों के मुताबिक, बीच शहर के अल जाहरा इलाके में मौजूद एक क्लीनिक के पास ये धमाके हुए।
- सूत्रों ने बताया, 'सबसे पहले एक कार में ब्लास्ट हुआ। इसके ठीक बाद एक सुसाइड बॉम्बर ने खुद को उड़ा लिया। फिर एक और कार में ब्लास्ट में हुआ। यह ब्लास्ट उसी जगह हुआ, जहां पर पहला ब्लास्ट हुआ था।'
- हालांकि, अभी तक किसी भी आतंकी संगठन ने हमलों की जिम्मेदारी नहीं ली है।
- न्यूज एजेंसी एएफपी ने होम्स के गवर्नर के हवाले से कम से कम 6 लोगों के मारे जाने की जानकारी दी है।
- लोकल न्यूज साइट अलमसदरन्यूज डॉट कॉम ने सूत्रों के हवाले से लिखा है कि मरने वालों की संख्या 60 से ज्यादा हो सकती है। अटैक साइट पर कई शव बिखरे पड़े हुए हैं।
दो हफ्ते पहले भी हुए थे ब्लास्ट
इससे पहले 12 दिसंबर को पूर्वी अल जाहरा इलाके में एक हॉस्पिटल के पास दो धमाके हुए थे। उसमें 16 लोगों की मौत हुई थी। आतंकी संगठन आईएसआईएस ने इसकी जिम्मेदारी ली थी।
सीरिया में कई मोर्चों पर चल रही है लड़ाई
- पिछले 5 साल के दौरान सीरिया जंग के इलाके में तब्दील हो चुका है। वहां कई मोर्चे बने हुए हैं।
- एक ओर सीरियन गवर्नमेंट और बागी गुटों के बीच लड़ाई चल रही है तो वहीं, सीरिया के बड़े हिस्से पर कब्जा जमा चुका आईएसआईएस भी खून-खराबा और तबाही मचा रहा है।
1 करोड़ से ज्यादा लोग छोड़ चुके हैं सीरिया
- सीरिया में बीते कुछ सालों में करीब 2 लाख 50 हजार से ज्यादा लोग मारे जा चुके हैं।
- यूएन के मुताबिक 1 करोड़ 20 लाख से ज्यादा लोगों को सीरिया छोड़ना पड़ा है।
आगे की स्लाइड्स में देखें, ब्लास्ट के बाद की फोटोज...
awa_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva